text: Se de fire royale børn til indvielse af Lego House
  28 september 2017 kl. 16.00
  De fire kongelige børn var sammen med deres forældre til indvielse af det nye legohus i Billund i dag. 
  
  Efter den officielle indvielse af Lego House, hvor kronprinsesse Mary satte kronen, eller klodsen, på værket, blev hele den kongelige familie vist rundt.
  - Vores familie, især Christian, Isabella, Josephine og Vincent har set frem til at deltage i åbningen af Lego House, sagde kronprinsessen i sin tale.
  Det så bestemt også ud til, at de kongelige børn nød at blive vist rundt i det 12.000 kvadratmeter store hus, der er et slaraffenland af leg og legoklodser. 
  Under rundvisningen i Lego House fik prins Christian sig blandt andet en sludder med Legos ejer Keld Kirk Kristiansen.
  Se video øverst i artiklen.
  
  
  